CELEX: 51999PC0695
Language: fi
Date: 1999-12-16
Title: Ehdotus: neuvoston päätös Komorien kanssa käytyjen, Lomén yleissopimuksen 366 a artiklan mukaisten neuvottelujen päättämisestä sekä tarvittavien toimenpiteiden toteuttamisesta

Avis juridique important

|

51999PC0695

Ehdotus: neuvoston päätös Komorien kanssa käytyjen, Lomén yleissopimuksen 366 a artiklan mukaisten neuvottelujen päättämisestä sekä tarvittavien toimenpiteiden toteuttamisesta  /* KOM/99/0695 lopull. */  

Ehdotus: NEUVOSTON PÄÄTÖS Komorien kanssa käytyjen, LOMÉN YLEISSOPIMUKSEN 366 a artiklan mukaisten neuvottelujen päättämisestä sekä tarvittavien toimENPITEIDEN toteuttamisesta(komission esittämä)PERUSTELUTKomorien saaristossa vuosien ajan vallinnut poliittinen epävakaus huipentui vuonna 1997 Anjouanin saaren julistautumiseen itsenäiseksi, mikä aiheutti separatistisen kriisin, joka oli 30 päivänä huhtikuuta 1999 tehdyn sotilasvallankaappauksen taustalla.Antananarivossa, Madagaskarissa Afrikan yhtenäisyysjärjestön OAU:n suojeluksessa ja EU:n tukemana huhtikuussa 1999 järjestetyssä kansallisen sovinnon konferenssissa Anjouanin valtuuskunta osallistui sopimusneuvotteluihin kolmen Komorien saaren itsemääräämisoikeuden lisäämisestä, mutta ei allekirjoittanut sitä. Tästä seurasi Anjouanin vastaisia mielenosoituksia, jotka tarjosivat armeijalle tekosyyn vallan kaappaamiseen.Eversti Azali Assoumani, joka johti väkivallatonta vallankaappausta, julisti välittömästi perustuslain kumotuksi ja demokraattiset instituutiot lakkautetuiksi.Eversti Azali nimitti 6 päivänä toukokuuta valtiokomitean (Comité d'Etat), jonka johtoon hän määräsi itsensä valtionpäämiehenä ja lainsäädäntö- ja toimeenpanovallan yksinomaisena käyttäjänä, jonka alaisuudessa ministeriöt toimivat. Komitea toimii pääasiassa sotilaiden muodostaman hallituksen alaisuudessa, jonka toimivaltaan kuuluu hallinnon valvonta.Euroopan unioni tuomitsi selkeästi armeijan väliintulon pyytäen, että laillinen hallitus voisi ryhtyä jälleen hoitamaan tehtäviään. Julkilausuman mukaan Euroopan unioni aikoo myös tarkastella uudelleen Komorien kanssa tehtävää yhteistyötä Lomén yleissopimuksen 336 a artiklan mukaisissa neuvotteluissa, jotta tilanne Komoreilla voidaan arvioida yksityiskohtaisesti ja tarvittaessa korjata.Nämä neuvottelut käytiin Brysselissä 26 päivänä heinäkuuta 1999 (neuvoston asiakirja nro 9373/99) vilpittömässä ja avoimessa ilmapiirissä. Coreperin puheenjohtaja antoi Euroopan unionin puolesta julkilausuman, jossa korostettiin seuraavia asioita:· EU ja sen AKT-kumppanit korostavat perusoikeuksien ja -vapauksien, sellaisina kuin ne on kuvattu Lomén yleissopimuksen 5 artiklassa, kunnioittamisen tärkeyttä.· Koska maata ei voi hallita taho, joka on ottanut vallan voimakeinoin ja keskittänyt yhdelle ainoalle henkilölle lainsäädäntö-, tuomio- ja toimeenpanovallan, EU katsoo, että nykyinen presidentti olisi korvattava ripeästi demokraattisesti valitulla presidentillä.· Tässä yhteydessä EU toteaa, että vaaliaikataulun mukaan huhtikuussa 2000 järjestetään demokraattiset vaalit hallituksen muodostamiseksi, mutta se kyseenalaistaa, noudatetaanko niissä perustuslaillisia menettelyjä.· Koska tällä hetkellä ei ole olemassa ratkaisua demokratian palauttamiseksi nopeasti, voidaan ryhtyä tarvittaviin toimenpiteisiin, myös keskeyttää joko kokonaan tai osittain yleissopimuksen soveltaminen.Komorien valtuuskunta, jota johtaa valtionpäämiehen yksityinen neuvonantaja, on vakuuttanut maan johdon vankkumatonta tahtoa palata mahdollisimman pian normaaliin perustuslailliseen tilanteeseen, joka pohjautuu Antananarivon sopimuksen mukaiseen sitovaan aikatauluun yhden vuoden kuluessa järjestettävistä vapaista vaaleista. Vaaliaikataulun sitovuus johtuu suurelta osin siitä, että on välttämätöntä laatia uusi liittovaltion perustuslaki, josta kolmen saaren poliittiset päättäjät pääsevät sovintoon ja josta järjestetään kansanäänestys.Vaikka Komorien valtuuskunta vakuutti uskovansa Anjouanin kriisin ratkeavan nopeasti, se korosti EU:n avun tärkeyttä vaaleja koskevien neuvotteluiden järjestämisessä.Näiden neuvottelujen jälkeen EU:n puheenjohtajisto pani tyytyväisenä merkille, että väliaikainen johto on sitoutunut ryhtymään tarvittaviin toimenpiteisiin uuden, Antananarivon sopimukseen perustuvan perustuslain laatimiseksi sekä vaaliaikataulun, jolla tähdätään huhtikuussa 2000 demokraattisesti valittavan presidentin virkaanasettamiseen, noudattamiseksi. Koska EU:n avuntarjous perustuslaillisen järjestyksen palauttamiseksi hyväksyttiin, siirtymävaiheen aikana apu on tarkoitus keskittää väestöä koskeviin toimenpiteisiin.Komissio on asettanut Komoreita varten kaksi erityisasiantuntijoista koostuvaa ryhmää arvioidakseen edistymistä ja kehitysnäkymiä sekä määritelläkseen perustuslaki- ja vaalijärjestelyjen toteuttamisessa tarvittavia voimavaroja. Ensimmäinen, tarpeiden määrittelyä koskeva ryhmä, jonka toiminta käynnistyi 15 päivänä elokuuta, on institutionaalisen järjestelmän epävakauden vuoksi esittänyt epäilyksiä sovitun vaaliaikataulun toteuttamismahdollisuuksista. Ryhmä on kuitenkin laatinut ehdotuksia, joiden avulla komissio on voinut käynnistää, käyttäen suoraan hyväksi UNDP:n asiantuntemusta, vaalijärjestelyjä tukevan hankkeen ohjauksen, josta voidaan siirtyä toteuttamisvaiheeseen heti kun instituutioiden uudistamisen esteet on poistettu.Toinen, uutta perustuslakia valmisteleva teknisen avun asiantuntijaryhmä aloitti toimintansa 18 päivänä lokakuuta, ja ennen marraskuun loppua julkistetaan sen raportti, jossa arvioidaan mahdollisuuksia ratkaista perustuslakiin liittyviä ongelmia. Huolimatta hitaasta edistymisestä - Antananarivon sopimuksen epäonnistumisesta, koska Anjouan ei allekirjoittanut sitä yhden poliittisen ryhmittymän vastustuksen vuoksi ja koska Anjouan ei ollut mukana perustuslain valmistelutyössä - meneillään olevat hankkeet näyttäisivät kuvastavan johdon halua luopua elokuun loppuun jatkuneesta ilmeisen järkähtämättömästä linjastaan.Lakimiehistä syyskuun alussa muodostettu alatoimikunta on laatinut Antananarivon sopimuksen pohjalta valmisteluasiakirjan Komorien saarten liiton perustuslakiluonnokseksi. Lisäksi 15 päivänä lokakuuta käynnistettiin vaalien valmistelutoimenpiteitä - äänestysluetteloiden tarkistamista, äänestyskorttien laadintaa, vaalimateriaalin luettelointia - tarkoituksena saattaa toimet päätökseen 15 päivään joulukuuta mennessä.On selvästi erittäin epävarmaa, pystyykö väliaikainen johto noudattamaan alkuperäistä vaaliaikataulua. Viranomaisten komissiolle 8 päivänä lokakuuta esittämässä raportissa todetaan, että kaikki muut aikataulut ovat epävarmoja, koska Anjouan ei ole sitoutunut niihin selkeästi. Viimeaikainen OAU:n sovitteluyrityksien jatkaminen ja perustuslakiluonnoksen valmistelu sekä vaalivalmistelujen käynnistäminen antavat kuitenkin viitteitä vaaliprosessin alkamisesta ennen huhtikuuta 2000.Vaikka Komorien johto vakuuttaa haluaan palauttaa demokraattinen järjestys mahdollisimman pian, komissio huomauttaa, että yleissopimuksen 5 artiklassa tarkoitettuja olennaisia osia on rikottu ja että ongelmat näyttävät jatkuvan. Ottaen huomioon monimutkaisen poliittisen tilanteen, erityisesti ratkaisua vaativan perustuslaillisen tyhjiön, komissio ehdottaa, että Euroopan unioni päättäisi Lomén yleissopimuksen 366 a artiklan 3 kohdan mukaisien tarvittavien toimenpiteiden toteuttamisesta.Tarvittavat toimenpiteet, jotka on eritelty liitteenä olevassa kirjeluonnoksessa, perustuvat ennakkoedellytykseen ensimmäisestä siirtymävaiheesta, joka voi kestää huhtikuuhun 2000 ja joka päättyy suunnitellun vaaliprosessin alkamiseen. Tämän vaaleja edeltävän vaiheen aikana toteutettavat tukitoimet koskevat ainoastaan demokratian edistämistä, humanitaarista apua ja keskushallinnon hajauttamista koskevaa yhteistyötä. Vaalivaiheen aikana tuki voidaan ulottaa perusväestöä tukeviin toimiin, kun taas muiden kehityshankkeiden toteuttaminen riippuu uuden demokraattisesti valitun hallituksen nimittämisestä.Joka tapauksessa komissio laatii viimeistään vuoden 2000 huhtikuussa tutkimuksen saavutetusta edistyksestä käyttäen tärkeimpinä osoittimina perustuslakia koskevan kansanäänestyksen järjestämisen tehokkuutta ja uuden, nopean, toimivan ja uskottavan vaaliaikataulun laatimista. Mikäli edistys ei ole riittävää, komissio esittää neuvostolle uuden ehdotuksen tarvittavista lisätoimenpiteistä.Edellä esitetyn perusteella ja Lomén yleissopimuksen 5 ja 366 a artiklan sekä neuvoston puitepäätöksen 1999/214/EY 2 artiklan mukaisesti komissio ehdottaa neuvostolle, että tämä päättäisi:· Komorien kanssa käytyjen neuvottelujen saattamisesta päätökseen ja ryhtymisestä edellä ehdotettuihin toimenpiteisiin, jotka jatkuvat 30 päivään huhtikuuta 2000 asti ja jotka on esitetty tämän päätösehdotuksen liitteenä olevassa kirjeluonnoksessaEhdotus:NEUVOSTON PÄÄTÖSKomorien kanssa käytyjen, LOMÉN YLEISSOPIMUKSEN 366 a artiklan mukaisten neuvottelujen päättämisestä sekä tarvittavien toimENPITEIDEN toteuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen, ottaa huomioon neljännen Lomén AKT-EY-yleissopimuksen [1], sellaisena kuin se on muutettuna Mauritiuksessa 4 päivänä marraskuuta 1995 allekirjoitetulla sopimuksella [2],[1]  EYVL L 229, 17.8.1991, s. 3.[2]  EYVL L 156, 29.5.1998, s. 3.ottaa huomioon neuvoston päätöksen 1999/214/EY [3] neljännen AKT-EY-yleissopimuksen 366 a artiklan täytäntöönpanomenettelystä ja erityisesti sen 2 artiklan,[3]  EYVL L 75, 20.3.1999, s. 32.sekä katsoo seuraavaa:(1) Komoreilla 30 päivänä huhtikuuta 1999 tehdyssä sotilasvallankaappauksessa on rikottu neljännen Lomén yleissopimuksen 5 artiklassa tarkoitettuja olennaisia osia.(2) Komorien kanssa käytiin vilpittömiä ja rakentavia neuvotteluja 26 päivänä heinäkuuta 1999, jolloin Komorien johto vakuutti tahtoaan palauttaa demokratia vuoden 2000 huhtikuun loppuun mennessä.(3) Komoreilla ei ole vielä palattu demokratian periaatteiden ja poliittisten oikeuksien kunnioittamiseen.(4) Näin ollen on välttämätöntä ryhtyä erityistoimenpiteisiin, joilla pyritään demokratian ja poliittisten oikeuksien palauttamiseen siirtymävaiheen aikana,ON TEHNYT TÄMÄN PÄÄTÖKSEN:1 artiklaKomorien kanssa käydyt neljännen AKT-EY-yleissopimuksen 366 a artiklan 2 kohdan mukaiset neuvottelut päätetään.2 artiklaRyhdytään neljännen AKT-EY-yleissopimuksen 366 a artiklan 3 kohdan mukaisiin tarvittaviin toimenpiteisiin, jotka on eritelty liitteenä olevassa kirjeluonnoksessa, joka on erottamaton osa päätöstä.3 artiklaTämä päätös julkaistaan Euroopan yhteisöjen virallisessa lehdessä. Päätöksen voimassaolo päättyy 30 päivänä huhtikuuta 2000.Tämä päätös on osoitettu kaikille jäsenvaltioille.Tehty Brysselissä  Neuvoston puolesta PuheenjohtajaLIITEKIRJELUONNOSBryssel Arvoisa vastaanottaja,Euroopan unioni tuomitsi 7 päivänä toukokuuta 1999 antamassaan julkilausumassa selkein sanoin Komorien armeijan väliintulon, jolla syrjäytettiin Komorien laillinen hallitus. Unioni paheksui myös perustuslain kumoamista ja demokraattisten instituutioiden lakkauttamista.Euroopan unioni antaa suuren painoarvon Lomén yleissopimuksen 5 artiklan määräyksille. Ihmisoikeuksien, demokraattisten instituutioiden ja oikeusvaltioperiaatteen kunnioittaminen ovat yleissopimuksen olennaisia osia, ja sen vuoksi ne muodostavat perustan suhteillemme.Euroopan unioni katsoo, että vallan anastaminen voimakeinoin ja demokraattisten instituutioiden lakkauttaminen rikkovat vakavasti edellä mainittuja periaatteita ja että nykyinen johto on korvattava ripeästi demokraattisesti valitulla hallituksella.Euroopan unioni päätti 12 päivänä heinäkuuta 1999 kutsua Komorien ja AKT-maiden johtajat yleissopimuksen 366 a artiklan mukaisiin neuvotteluihin tilanteen arvioimiseksi yksityiskohtaisesti ja sen korjaamiseksi.Brysselissä 26 päivänä heinäkuuta käydyissä vilpittömissä neuvotteluissa Komorien edustajat korostivat poliittista sitoutumistaan seuraaviin asioihin:· Vakuutus tahdosta palata mahdollisimman pian normaaliin perustuslailliseen tilanteeseen, joka pohjautuu vapaiden vaalien järjestämiseen seuraavan vaaliaikataulun mukaisesti:- joulukuu 1999 : perustuslakia koskeva kansanäänestys- helmikuu 2000 : parlamenttivaalit- maaliskuu 2000 : hallituksen nimittäminen- huhtikuu 2000 : liittovaltion presidentin vaali ja virkaanasettaminen · Ponnistelujen jatkaminen lopullisen ratkaisun löytämiseksi separatistiseen kriisiin· Poliittisten puolueiden tai eturyhmien toimintaa ei rajoiteta; taataan painovapaus ja tiedotusvälineiden toimintavapaus· Riippumattoman kansallisen vaalilautakunnan perustaminen· Valtionpäämiehen ja hallituksen jäsenten sitoutuminen olemaan asettumatta ehdolle missään mainituista vaaleista· Edistymistä kuvaavien raporttien esittäminen säännöllisesti siirtymävaiheen aikana.Nämä sitoumukset ja viranomaisten 8 päivänä lokakuuta esittämän, suunnitellun vaaliaikataulun toteutumisen epävarmuutta kuvaavan raportin huomioon ottaen Euroopan unioni ja sen jäsenvaltiot ehdottavat Lomén yleissopimuksen 366 a artiklan mukaisten neuvottelujen päättämistä. Koska demokraattisen järjestyksen palauttamista lähitulevaisuudessa ei ole vielä taattu, Euroopan unioni päättää ryhtyä seuraaviin 366 a artiklan 3 kohdan mukaisiin tarvittaviin toimenpiteisiin:· Meneillään olevien ohjelmien toteuttaminen tapahtuu seuraavasti:· Tulevat toimenpiteet: noudatetaan asteittaista ja ehdollista lähestymistapaa, joka heijastaa siirtymävaiheen aikana saavutettua yksityiskohtaista kehitystä. Vaaleja edeltävän ensimmäisen vaiheen aikana Euroopan unionin tuki koskee demokratian edistämistä, humanitaarista apua ja mahdollisesti keskushallinnon hajauttamista koskevaa yhteistyötä. Kun vaalijärjestelyt on saatu tehokkaasti käyntiin, tuki ulotetaan asteittain väestöä suoraan hyödyttäville aloille (mikrohankkeet, Stabex-maataloustuotanto). Muita kehitysyhteistyöhankkeita voidaan toteuttaa demokraattisesti valitun hallituksen nimittämisen jälkeen.· Euroopan unioni, joka seuraa tarkasti siirtymävaihetta, pidättää itsellään oikeuden arvioida uudelleen kantansa tarpeen vaatiessa ja viimeistään huhtikuussa 2000 ja korostaa Komorien viranomaisten kanssa käytävän jatkuvan poliittisen vuoropuhelun tärkeyttä demokratian ja perusoikeuksien palauttamiseksi alueelle.Komission puolesta    Neuvoston puolestaJäljennös:  Ng'andu Magande, AKT-valtioiden ryhmän pääsihteeri